**Dodatok č. 2 ku Kolektívnej zmluve**

uzatvorenej dňa 02. 12. 2018

***Článok 7***

***Príplatky, odmeny a náhrady za pohotovosť***

***12. Odmena za prácu pri príležitosti vianočných sviatkov***

Zamestnávateľ poskytne zamestnancovi, ktorého pracovný pomer trvá ku dňu 30. 11. 2021 najmenej 6 mesiacov odmenu podľa § 20, odsek 1, písmeno g Zákona o odmeňovaní v sume 100 eur. Nárok na poskytnutie odmeny nevzniká zamestnancovi, ktorému plynie skúšobná doba a zamestnancovi, ktorému plynie výpovedná doba. Odmena bude vyplatená v mesiaci december vo výplate za mesiac november 2021.

***Článok 12***

***Dovolenka na zotavenie***

Základná výmera dovolenky je päť týždňov. Dovolenka vo výmere šiestich týždňov patrí zamestnancovi, ktorý do konca kalendárneho roka dovŕši 33 rokov veku a zamestnancovi, ktorý sa trvale stará o dieťa.

Zamestnávateľ poskytne v prvom polroku kalendárneho roka 2021 zamestnancovi na jeho žiadosť podľa § 141 odsek 3 písm. c ZP 1 deň pracovného voľna. Za čas pracovného voľna patri zamestnancovi náhrada funkčného platu.

***Článok 24***

***Stravovanie***

(2) Zamestnávateľ bude zabezpečovať stravovanie podaním jedného teplého hlavného jedla, vrátane vhodného nápoja v priebehu pracovnej zmeny vo vlastnom zariadení. Za pracovnú zmenu sa pre tento účel považuje výkon práce dlhší ako štyri hodiny. Počas prázdnin a prekážok na strane zamestnávateľa, kedy je školská jedáleň mimo prevádzky zamestnávateľ poskytne zamestnancom stravné lístky v hodnote 3,85 € na deň.

V tomto článku 24 odstavec 2) sa mení možnosť rozhodnutia zamestnanca výberu medzi stravným lístkom a finančným príspevkom na stravu zamestnancov. Finančný príspevok na stravovanie bude súčasťou čistej mzdy zamestnanca a jeho výška bude zhodná s výškou príspevku zamestnávateľa na stravovanie pre iných zamestnancov. Táto zmena platí od 01. 03. 2021.

Účinnosť od 01. 01. 2021

--------------------------------- -------------------------------

 základná organizácia štatutárny zástupca zamestnávateľ